Джеймс Тайлър Кент
Д-р Джеймс Тайлър Кент (James Tyler Kent) (1849 – 1916) e американски хомеопат, с голямо значение за хомеопатията. Кент изпробва много нови лекарства, които не са били разглеждани от Самюел Ханеман, за първи път употребява високо потенцирани лекарства и през 1897 публикува хомеопатичен реперториум, върху който са базирани практиките на цялата модерна хомеопатия.

Завършва бакалавърска степен по философия през 1868 г. и магистърска степен по изкуства през 1870 г. в университета Мадисън, Хамилтън, Ню Йорк. През 1873 г. придобива докторска степен по медицина в Еклектическия медицински институт в Синсинати, Охайо.

Освен реперториума, други негови книги са Лекции по хомеопатична Материя Медика и Лекции по философия на хомеопатията.

Кент продължава работата на Ханеман. Неговият интерес към хомеопатията възниква след тежко заболяване на жена му. Мястото на Кент като професор по анатомия в американския медицински колеж Сейнт Луиз, му дава възможността да наблюдава в детайли ефектите на лечебните субстанции. Така изследванията на Кент върху хомеопатията се превръщат в работата на живота му. Той въвежда около 650 нови хомеопатични лекарства, наблюдавайки над 64 хил. симптома. Днес реперториумът, наречен на негово име – Реперториум на Кент, е най-използваният в хомеопатията и е основна база на по-новите реперториуми, като Синтезис.

Библиография 
 Реперториум на хомеопатичната Материя Медика (1897)
 Лекции по философия на хомеопатията (1900)
 Лекции по хомеопатична Материя Медика (1905)

Външни препратки 
 Съчинения на английски

Американски лекари
Американски хомеопати
Родени в щата Ню Йорк
Хора от щата Монтана